કોઈ માણસ કલ્પના કરી શકે ખરો કે જીવનમાં રંગ ન હોય, ઉમંગ ન હોય, મોજ ન હોય, મસ્તી ન હોય તો જીવન કેવું નીરસ અને બોજરૂપ બની જાય! પરંપરા ભલે જે હોય તે, ઉજવણીની રીત ભલે સૌની જુદી હોય; પણ દરેક વ્યક્તિ જીવનમાં થોડો થનગનાટ ભોગવે તો એના જીવનના તાપ-પરિતાપ ઓગળી જાય. આપણને લાઇફ માત્ર વૈતરું કૂટવા માટે નથી મળી. લાઇફમાં વચ્ચે વચ્ચે થોડાં વિસ્મય અને થોડાં મોજમસ્તી અને થોડાં તોફાન પણ એન્જોય કરી લેવાં જોઈએ.